
REFERAT

În conformitate cu Programul naţional de îmbunătăţire a calităţii mediului prin realizarea de spaţii verzi în localităţi,  unităţile administrativ teritoriale care, prin autorităţile administraţiei publice locale, urmăresc extinderea suprafeţelor de spaţii verzi în localităţi, în calitate de beneficiari ai programului,  pot depune  spre finanţare nerambursabilă, din Fondul de Mediu, proiecte care vizează îmbunătăţirea calităţii mediului prin realizarea de spaţii verzi în localităţi.
În scopul  creşterii suprafeţei de spaţii verzi în municipiul Timişoara,  Direcţia de Mediu a demarat  o serie de activităţi de elaborare a documentaţiilor şi proiecte tehnice pentru amenajarea  de noi spaţii verzi şi de  reamenajarea prin modernizare/reabilitare a  spaţiilor verzi  existente şi care sunt într-o stare de degradare. Aceste activităţi specifice  sunt în concordanţă cu prevederile Hotărârii Consiliului Local nr. 201/22.04.2008  privind aprobarea Conceptului privind strategia în domeniul protecţiei mediului în municipiul Timisoara - "TIMIŞOARA ECOLOGICĂ"  şi au la bază  obligaţia legală ce revine autorităţilor administraţiei publice locale, de creştere a suprafeţelor de spaţii verzi pe cap de locuitor, la standardele europene, conform prevederilor Ordonanţei de Urgenţă nr. 114 din 17 octombrie 2007 pentru modificarea şi completarea <LLNK 12005   195180 301   0 47>O.U.G. nr. 195/2005 privind protecţia mediului. Autorităţile administraţiei publice locale au astfel  obligaţia de a asigura din terenul intravilan o suprafaţă de spaţiu verde de minimum 20 mp/locuitor (adică 630 ha.), până la data de 31 decembrie 2010, şi de minimum 26 mp./locuitor (adică 819 ha.), până la data de 31 decembrie 2013.
La numărul de locuitori ai Timişoarei, spaţiul verde aferent este de 15,9 mp/cap locuitor. 

Prin Hotărârea Consiliului Local al Municipiului Timişoara nr. 553/16.12.2008 s-a aprobat Studiul de Fezabilitate pentru obiectivul de investiţii "Modernizarea Parcului Carmen Sylva (Doina)" din municipiul Timişoara, conform Devizului general în valoare totală de 3.374,01 lei, întocmit de S.C. „GREEN PROJECT” S.R.L. Iaşi,  cu caracteristicile principale şi indicatorii tehnico-economici prevăzuţi în anexa la hotărâre.
Realizarea lucrărilor de reabilitare  şi modernizare a parcului Carmen Sylva  (Doina) se justifică şi din punct de vedere al necesităţii  ridicării aspectului estetic al acestui parc, aflat în stare de degradare, a realizării unor lucrări specificare care să sporească valoarea   acestui  parc din punct de vedere peisagistic şi încadrarea cu stilul arhitectural al zonei. Un argument în plus îl constituie  necesitatea punerii în valoare şi protejării materialului dendrologic din zonă,  în special al arborilor plantaţi după anul 1940 - aproximativ 30, din care 6 stejari. Este necesară completarea colecţiei cu arbori şi arbuşti, (1061 bucăţi) cu  valoare dendrologică şi botanică ridicată, dar rezistente  la condiţii de mediu şi microclimat specific urban.
În susţinerea necesităţii promovării  obiectivului de investiţie „Modernizare Parc Carmen Sylva (Doina)” din municipiul Timişoara este şi  funcţia ecologică şi recreativă a  acestui obiectiv de investiţii, dat fiind faptul că, după reabilitare,  locuitorii de toate vârstele ai cartierului Elisabetin - copii, tineri adulţi şi bătrâni vor beneficia de  posibilitatea jocului,  promenadei,  relaxării şi petrecerii timpului liber într-un mediu  curat, plăcut şi civilizat, reamenajat potrivit standardelor şi cerinţelor legale privind protecţia mediului.

Având în vedere motivele expuse mai  sus,  şi în conformitate cu prevederile Ordinului Ministrului Mediului nr. 1107/20.08.2009 privind   aprobarea Ghidului de finanţare a Programului naţional de îmbunătăţire a calităţii mediului prin realizarea de spaţii verzi în localităţi, 
PROPUNEM:
1.
Aprobarea  aplicării la  Programul naţional de îmbunătăţire a calităţii mediului prin realizarea de spaţii verzi în localităţi  şi depunerii  la Ministerul Mediului  a dosarului de finanţare  cuprinzând   documentaţia  privind obiectivul de  investiţii "Modernizarea Parcului Carmen Sylva (Doina)" din municipiul Timişoara, conform Studiului de Fezabilitate  aprobat prin Hotărârea Consiliului Local al Municipiului Timişoara nr. 553/16.12.2008, prin care se aprobă caracteristicile principale şi indicatorii tehnico-economici pentru obiectivul de investiţie  "Modernizarea Parcului Carmen Sylva (Doina)" din municipiul Timişoara, prevăzuţi în anexă;
2.
Acordul pentru punerea la dispoziţie pentru realizarea proiectului "Modernizarea Parcului Carmen Sylva (Doina)" din municipiul Timişoara. în suprafaţă de  19.324 mp, înscris în Cartea Funciară nr. 2-Timişoara, pentru realizarea proiectului "Modernizarea Parcului Carmen Sylva (Doina)" din municipiul Timişoara. 
3. 
Asumarea angajamentului privind întocmirea documentaţiei de achiziţie publică, organizarea şi derularea procedurii de achiziţie publică şi realizarea lucrărilor în conformitate cu prevederile legale în vigoare privind achiziţiile publice;
4.
Împuternicirea domnului Gheorghe CIUHANDU în calitate de Primar al Municipiului Timişoara în vederea  semnării cererii de  finanţare şi a  documentelor dosarului de finanţare în cadrul Programului naţional de îmbunătăţire a calităţii mediului prin realizarea de spaţii verzi în localităţi privind obiectivul de  investiţii "Modernizarea Parcului Carmen Sylva (Doina)" din municipiul Timişoara;
5.
Împuternicirea domnului Gheorghe CIUHANDU în calitate de Primar al Municipiului Timişoara în vederea semnării şi încheierii la termenul prevăzut a contractului de finanţare;

6.
Acordul pentru asigurarea şi susţinerea contribuţiei financiare la realizarea proiectului cu suma de 350.000 lei din bugetul local al Municipiului Timişoara, precum şi a sumelor  incluse în categoria cheltuielilor neeligibile. 

